**СЪОБЩЕНИЕ ЗА МЕДИИТЕ**

**относно влошено качество на питейната вода, подавана във водопроводната мрежа на населени места от област Добрич**

Във връзка с постъпили сигнали за мътна вода, подавана във водопроводната мрежа на гр. Добрич, КК Албена-горна зона и с. Стожер вследствие на неблагоприятни метеорологични условия - обилни валежи от дъжд, от РЗИ-Добрич е предприето пробонабиране на 20.06.2021 г. на общо 13 проби вода от пунктове при крана на потребителя. Пробите са анализирани по физико-химични и микробиологични показатели. Резултатите показват, че 12 от пробите не отговарят по физико-химични показатели: цвят и мътност, а 11 проби не отговарят по микробиологични показатели на здравните изисквания *(9 проби не отговарят по показателите: Колиформи, Ешерихия коли, Ентерококи и Брой колонии (микробно число) при 22ºС; 1 проба не отговаря по показателите: Колиформи, Ешерихия коли, Ентерококи; 1 проба не отговаря по показателите: Колиформи, Ешерихия коли и Брой колонии (микробно число) при 22ºС)*. Само една проба вода, пробонабрана от пункт в зона на водоснабдяване Добрич-Запад, обхващаща района след жп-гара юг и кв. Рилци в гр. Добрич, отговаря на изискванията на Наредба №9/2001 г. за качеството на водата, предназначена за питейно-битови цели.

При повторно пробонабиране на 21.06.2021 г. на общо 15 проби от пунктове при крана на потребителя в гр. Добрич, КК Албена-горна зона и с. Стожер, са отчетени отклонения в качеството на водата при 5 проби по показателите цвят и мътност – 3 проби от КК „Албена“-горна зона, 1 проба от гр. Добрич и 1 проба от с. Стожер. Констатирано е, че в населеното място поради авария е спряно водоподаването.

Лицата, обитаващи зона на водоснабдяване Добрич-Запад (след жп-гара юг и кв. Рилци в гр. Добрич) могат да използват водата от водопроводната мрежа без притеснения.

Към днешна дата за населението от останалите зони остава в сила препоръката да се използва бутилирана вода от търговската мрежа, водата от резервните съдове да се преварява.

След излизане на микробиологичните резултати на взетите на 21.06.2021 проби води ще уведомим населението отново.

**Д-Р СВЕТЛА АНГЕЛОВА**

*Директор на Регионална здравна инспекция-Добрич*

Изготвил:

Д-р Т. Панчева

*Директор дирекция ОЗ*